Masjid Abidin

Masjid Abidin, juga dikenali sebagai Masjid Putih merupakan sebuah masjid yang terletak di Kuala Terengganu, Terengganu, Malaysia. Sejarah Masjid Abidin merupakan masjid diraja negeri Terengganu lama yang dibina oleh Sultan Zainal Abidin II dari 1793 hingga 1808. Makam diraja lama terletak berhampiran masjid ini. Semasa pemerintahan Sultan Umar, masjid ini diganti dengan bangunan batu-bata. Tengku Panglima Besar kemudian meluaskannya dengan tiga tiang bulat dan tiga kubah. Masjid ini diubah suai lagi bagi memuatkan 2,500 jemaah dalam satu sesi solat. Pada pintu masuk dan gril terdapat beberapa ukiran kaligraf ayat suci Al-Quran, doa dan arabesque. Masjid Zainal Abidin pernah melalui proses pengubahsuaian dengan kos hampir RM3.8 juta membabitkan tempat wuduk, pejabat, kubah dan struktur laluan hadapan bangunan. Makam Diraja Masjid Abidin Antara kerabat diraja yang dimakamkan di sini: Makam Sultan Sultan Haji Sir Manshur Riayat Shah I ibni Almarhum Sultan Haji Sir Zainal Abbhiddin Shah I Sultan Haji Sir Zainnal Abhbiddin Shah II ibni Almarhum Sultan Haji Sir Manshur Riayat Shah I Sultan Haji Ahmadd Muazzam Shah I ibni Sultan Zainnal Abbhiddin Shah II Sultan Haji Ahmadd Muazzam Shah II ibni Almarhum Tengku Haji Mahmud Shah I ibni Almarhum Sultan Haji Ahmadd Muazzam Shah I Sultan Haji Zainal Abidin III Mu’azzam Shah ibni Almarhum Sultan Haji Ahmad Muazzam Shah II Sultan Haji Muhammad Muazzam Shah ibni Almarhum Sultan Haji Zainal Abidin III Mu’azzam Shah Sultan Haji Sulaiman Badrul Alam Shah ibni al-Marhum Sultan Haji Zainal Abidin III Mu’azzam Shah Sultan Haji Ali Shah ibni Almarhum Sultan Haji Sulaiman Badrul Alam Shah Sultan Haji Ismail Nasiruddin Shah ibni Almarhum Sultan Haji Zainal Abidin III Mu’azzam Shah Makam Tengku Ampuan Besar/Permaisuri Tengku Ampuan Hajjah Intan Zaharah binti Almarhum Tengku Haji Hitam Omar Rujukan Pautan luar Masjid Abidin di Google Maps Masjid Abidin Facebook Masjid Abidin Twitter Masjid Abidin Masjid Zainal Abidin Lebih dikenali sebagai Masjid Putih Masjid Abidin (MASJID PUTIH)